pythainlp/thai-wiki-dataset-v4 huggingface dataset:
มาเลน่า ผู้หญิงสะกดโลก

มาเลน่า ผู้หญิงสะกดโลก  เป็นภาพยนตร์กึ่งอีโรติกสัญชาติอิตาลี ที่ออกฉายในปี ค.ศ. 2000 นำแสดงโดย โมนีกา เบลลุชชี และ กิวเซปเป ซัลเฟโร กำกับและเขียนบทโดย จูเซปเป ทอร์นาทอเร โดยมีผู้เขียนเนื้อเรื่อง คือ ลูชีอาโน วินเซนโซนิ
เนื้อเรื่องย่อ.
เรื่องราวเกิดขึ้นช่วงสงครามโลกครั้งที่ 2 ประเทศอิตาลี่ ประกาศสงครามกับพันธมิตร มาเลน่า แม่บ้านที่เฝ้ารอการกลับมาของสามีที่ไปรบ ไม่รู้ว่าเป็นโชคดีหรือโชคร้ายของเธอที่ เธอเป็นผู้หญิงที่สวยที่สุดในเมือง ถึงเธอจะแต่งงานแล้ว แต่เธอก็ยังเป็นที่หมายตาของหนุ่มๆ ทั้งเมือง บรรดาภรรยาของผู้ชายเหล่านั้นต่างก็นินทาเธออย่างเสียๆหายๆ เมื่อสงครามใกล้เข้ามา ความอดอยากก็ทำให้เธอต้องเอาตัวรอด เพราะในตอนนี้เธอได้รับรู้ข่าวว่าสามีของเธอได้ตายในสนามรบ หนังเรื่องนี้จะเล่าเรื่องราวผ่าน รีเนโต้ เด็กที่กำลังจะเป็นหนุ่ม ด้วยสายตาที่หลงไหลและเฝ้ามองเธออยู่ทุกฝีก้าว
ยุสซี ซันตาลาห์ตี

ยุสซี ซันตาลาห์ตี (18 มีนาคม ค.ศ. 1994 –) เป็นนักมวยไทยชาวฟินแลนด์จากค่ายตุรกุไทยบ็อกซิงคลับ ซันตาลาห์ตีเป็นแชมป์ฟินแลนด์สามสมัย โดยลงแข่ง 37 ครั้ง ซึ่งชนะ 31 ครั้ง และแพ้ 6 ครั้ง เขาได้รับการฝึกสอนโดยปาซี ลูกกาเนน, ฮาร์รี เนียมิเนน และยานี เลห์โตลา
ในเดือนสิงหาคม ค.ศ. 2015 ซันตาลาห์ตีได้รับเหรียญทองแดงจากการแข่งขันมวยไทยชิงแชมป์โลก รอยัลเวิลด์คัพ ที่กรุงเทพมหานคร นับเป็นรางวัลเหรียญทองแดงจากการแข่งขันมวยไทยเหรียญแรกของฟินแลนด์สำหรับช่วงระยะเวลาแปดปี
ฟุตบอลโลก รุ่นอายุไม่เกิน 17 ปี 2017

การแข่งขันฟุตบอลโลกเยาวชนอายุไม่เกิน 17 ปี 2017 เป็นครั้งที่ 17 ของฟุตบอลโลกเยาวชนอายุไม่เกิน 17 ปี เริ่มทำการแข่งขันในประเทศอินเดียตั้งแต่วันที่ 6 – 28 ตุลาคม ค.ศ. 2017
รอบแบ่งกลุ่ม.
สองทีมที่ดีที่สุดของแต่ละกลุ่มและสี่ทีมอันดับสามที่ดีที่สุดจะได้ผ่านเข้าสู่รอบ 16 ทีมสุดท้าย. การจัดอันดับของทีมในแต่ละกลุ่มจะตัดสินตามด้านล่างนี้ (หลักบทความอ้างอิงที่ 17.7):
เวลาทั้งหมดคือเวลาท้องถิ่น, IST .
รอบแพ้คัดออก.
รอบรองชนะเลิศ.
สังเวียนของเกมรอบรองชนะเลิศคู่แรกได้ย้ายจาก Indira Gandhi Athletic Stadium, Guwahati, ต่อไปจะเป็นการประเมินสภาพสนามฟซึ่งอาจจะมีผลกระทบจากปริมาณน้ำฝนที่รุนแรง, สู่ Salt Lake Stadium, Kolkata.
รางวัล.
รางวัลด้านล่างนี้เป็นรางวัลที่ได้รับในช่วงท้ายของการแข่งขัน.
อันดับดาวซัลโว.
หมายเหตุ: ผู้เล่นที่อยู่ใน ตัวหนา คือยังมีสถานะอยู่ในการแข่งขัน.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
แฝดจุ้นลุ้นรัก

แฝดจุ้นลุ้นรัก  เป็นภาพยนตร์ครอบครัวสัญชาติอเมริกา ที่ออกฉายในปี ค.ศ. 1998 เขียนบทและกำกับโดย แนนซี่ เมเยอร์ส ภาพยนตร์เรื่องนี้เป็นการรีเมคภาพยนตร์เรื่อง The Parent Trap ที่ออกฉายในปี ค.ศ. 1961
เนื้อเรื่องย่อ.
แฮลลี่ เด็กสาวจอมแก่นเดินทางไปเข้าค่ายฤดูร้อนประจำปีที่โรงเรียนจัดขึ้นพร้อมเด็กจากรัฐอื่นที่แคมป์วอลเดน แฮลลี่ พบกับ แอนนี่ เด็กหญิงที่หน้าตาเหมือนเธอราวกับแกะ
หลังจากที่คุยกัน จึงรู้ว่าจริงๆ แล้ว พวกเธอเป็นฝาแฝดกัน แต่ต้องแยกกันหลังจากที่พ่อแม่แยกทาง แฮลลี่อยู่กับพ่อ ส่วนแอนนี่อยู่กับแม่ฝาแฝดจอมแก่นจึง วางแผนสลับตัว แอนนี่จะได้พบกับพ่ออย่างที่ฝันไว้ ส่วนแฮลลี่ก็จะได้เห็นหน้าแม่อย่างที่ต้องการ แผนการแรกดำเนินไปด้วยดี แต่ยังไม่หยุดเพียงเท่านี้ สองสาวน้อยยังมีแผนการจะจับให้พ่อกับแม่มาดีกัน แต่อุปสรรคสำคัญคือตอนนี้พ่อของพวกเธอกำลังหลงเสน่ห์สาวสวยนาม เมียร์ดิธ และกำลังจะมีโครงการแต่งงานกัน สองสาวน้อยจะทำอย่างไร
เอ็นเอ็มบีโฟร์ตีเอต

เอ็นเอ็มบีโฟร์ตีเอต NMB ย่อมาจาก นัมบะ ซึ่งเป็นชื่อเขตหนึ่งในจังหวัดโอซาก้า เป็นกลุ่มไอดอลหญิงจากประเทศญี่ปุ่น และเป็นวงน้องสาวในญี่ปุ่นลำดับที่ 3 ของ AKB48 ซึ่งต่อจาก SKE48 ก่อตั้งขึ้นในปี พ.ศ. 2553 ปัจจุบันมีเธียเตอร์เป็นของตัวเองที่ชั้นใต้ดินของตึก Yes-Namba ในย่านนัมบะ จังหวัดโอซาก้า
สมาชิก.
สมาชิก ตัวหนา หมายถึงตำแหน่งกัปตันของทีมนั้นๆ โดยกัปตันวงคนปัจจุบันคือ โคจิมะ คาริน (โคจิริน)
ต่อมาในวันที่ 1 มกราคม ค.ศ. 2021 ทางวงได้มีประกาศว่าจะทำการยุบทีมทั้งสามทีมและใช้ระบบสมาชิกหลักกับเคงคิวเซย์ และสมาชิกจะถูกแบ่งเป็น6ยูนิตเพื่อเข้าร่วมโปรเจกต์NAMBATTLE โดยมีรายชื่อยูนิตดังนี้ 
โดยยูนิตที่ได้อันดับที่1คือยูนิต Kyunmart และจะมียูนิตสเตจเป็นของตัวเอง
ในวันที่ 1 มกราคม ค.ศ. 2022 ทางวงได้ประกาศนำระบบทีมมาใช้อีกครั้ง โดยแบ่งเป็นทีมเอ็น ทีมเอ็ม และทีมบีทูตามเดิม 
เคงคิวเซย์ (Kenkyuusei).
ประกอบไปด้วย รุ่นที่ 10 จำนวน 13 คน เลื่อนขั้นแล้ว 11 คน 
การจัดระบบ.
การเปลี่ยนแปลงสมาชิก.
นับตั้งแต่งานเปิดตัวครั้งแรกของ NMB48 ทางวงได้มีการคัดเลือกสมาชิกเข้ามาแล้วทั้งสิ้น 10 รุ่น โดยไม่นับสมาชิกที่ย้ายมาจากวงพี่น้อง
18 เจ้าอาวุธมหาประลัย

18 เจ้าอาวุธมหาประลัย  เป็นภาพยนตร์กังฟู ในปี ค.ศ. 1982 กำกับและนำแสดงโดย หลิว เจียเหลียง เนื้อเรื่องในภาพยนตร์เกิดขึ้นในสมัยราชวงศ์ชิง ในรัชสมัยของ พระนางซูสีไทเฮา โดยมี ฟู่ เซิง และ หลิว เจียฮุย ร่วมแสดงด้วย
เนื้อเรื่องย่อ.
ไหล่คัง ศิษย์เอกของสำนักผู้เชี่ยวชาญอาวุธทุกรูปแบบ เคยถูกหัวหน้าสำนักสั่งให้ไปขยายสาขาแต่เขาปฏิเสธ และหนีไปเป็นคนตัดฟืน หัวหน้าสำนักจึงส่ง 3 จอมยุทธออกตามหาเขา โดยใช้กลอุบายจนสืบทราบว่า คนตัดฟืนนั้นแท้จริงแล้วคือ ไหล่คัง ที่กำลังตามหา
รายชื่อบุคคลในยุคสามก๊ก (ง)

ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ง รายชื่อนี้แสดงชื่อตาม"สามก๊ก ฉบับเจ้าพระยาพระคลัง (หน)" ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
เอ็มเอ็กซ์เอ็ม

เอ็มเอ็กซ์เอ็ม  เป็นดูโอชาวเกาหลีใต้ ก่อตั้งโดยแบรนด์นิวมิวสิก สมาชิกประกอบด้วย อิม ย็อง-มิน และคิม ดง-ฮย็อน
ประวัติ.
ก่อนการเปิดตัว.
อิม ยองมิน และ คิม ดงฮยอนได้เซ็นสัญญากับแบรนด์นิวมิวสิกในฐานะศิลปินฝึกหัด พวกเขาได้เข้าร่วมรายการ โปรดิวซ์ 101 ซีซัน 2 ซึ่งเป็นรายการที่จะค้นหาเด็กฝึกทั้ง 11 คนเพื่อที่จะได้เปิดตัวในนามของวงวอนนาวันร่วมกับเพื่อนร่วมค่ายอีก 2 คน คือ อี แดฮวี และพัค อูจิน, ยองมินได้ผ่านเข้าได้ในรอบ 20 คนสุดท้ายและได้อันดับที่ 15 ส่วนดงฮยอนถูกคัดออกก่อนหน้านั้นด้วยอันดับที่ 28 
ในวันที่ 12 กรกฎาคม มีการประกาศ ยองมินและดงฮยอนว่าจะเปิดตัวยูนิต ทั้งคู่ได้เซ็นสัญญากับแบรนด์นิวมิวสิคก่อนที่จะเข้าร่วมรายการ โปรดิวซ์ 101 ซีซัน 2 และกลายเป็นสมาชิกของแบรนด์นิวบอยส์ ซึ่งหน่วยนี้เรียกว่า MXM ซึ่งมีทั้งย่อมาจาก "Mix and Match" และ "More x More" ที่สื่อถึงการผสมผสานเอกลักษณ์ของทั้ง 2 คนที่จะเติบโตและถ่ายทอดผลงานทีดียิ่งขึ้นออกมาให้สมกับการรอคอยของแฟน ๆ ที่ให้การสนับสนุนพวกเขามาโดยตลอด ในวันที่ 27 กรกฎาคมพวกเขาได้ออกโปรโมตเพลงที่มีชื่อว่า "Good Day" และดงฮยอนได้เขียนเนื้อร้องเพลง "I Just Do" ร่วมกับยองมิน
2017: การเปิดตัวกับอัลบั้ม "Unmix".
MXM เปิดตัวอย่างเป็นทางการในวันที่ 6 กันยายนโดยมีการเปิดตัวมินิอัลบั้มแรกของพวกเขาที่มีชื่อว่า "Unmix"
ในวันที่ 22 กันยายนทั้งคู่ได้ร่วมงานคอนเสิร์ต Brand New Music ประจำปีชื่อ "Brand New World Seoul" ซึ่งจัดขึ้นที่ Jangchung Arena ประเทศเกาหลีใต้
ที่ให้อาหารนก

อุปกรณ์ให้อาหารนก (อังกฤษ bird feeder) เป็นอุปกรณ์วางกลางแจ้งเพื่อให้อาหารนก โดยส่วนใหญ่ผู้คนมักจะติดตั้งในตำแหน่งระเบียงบ้าน หรือ บริเวณสวนในบริเวณบ้าน อาหารที่ให้ ขึ้นอยู่กับสายพันธุ์ของนกประท้องถิ่น ณ ที่นั้น ๆ แต่อาจจะแตกต่างกันไม่มากเท่าไหร่นัก ส่วนใหญ่มักจะเป็น เมล็ดพันธุ์ เช่น เมล็ดข้าวฟ่าง, ดอกทานตะวัน (ชนิดน้ำมันและเมล็ดหุ้มเปลือก), เมล็ดคำฝอย, เมล็ดไนเจอร์ และเมล็ดผักกาดก้านขาว หรือเมล็ดคาโนลา สำหรับนกกินเมล็ด
อุปกรณ์ให้อาหารนกมักใช้สำหรับการดูนก และคนจำนวนมากใช้เว็บแคมติดตั้งบริเวณที่ให้อาหารเพื่อดูนกเหล่านั้น
แค้นฝังหุ่น

แค้นฝังหุ่น(อังกฤษ: Child's Play) เป็นภาพยนตร์แอคชั่นสยองขวัญที่ออกฉายในปี ค.ศ. 1988 นำแสดงโดย แคทเทอรีน ฮิคส์ ภาพยนตร์เรื่องนี้เป็นภาพยนตร์ภาคแรกในภาพยนตร์ชุด แค้นฝังหุ่น ภาพยนตร์เรื่องนี้มีภาคต่อคือ แค้นฝังหุ่น 2
เนื้อเรื่องย่อ.
เนื้อเรื่องกล่วถึงวิญญาณมาตกรผู้ไม่ยอมตายที่เข้าสิงร่างของตุ๊กตาเด็กเล่น มีเพียงแอนดี้เท่านั้นที่รู้ว่า ชัคกี้ ผู้ให้สัญญาจะเป็นเพื่อนรักกันไปจนตาย คือต้นเหตุของการฆาตกรรมสยองทั้งหลาย แต่ความน่ากลัวที่แท้จริงคือ ตุ๊กตาปีศาจตนนี้พยายามถ่ายวิญญาณกลับคืนสู่ร่างมนุษย์อีกครั้ง
แกรนด์เธฟต์ออโต III

แกรนด์เทฟต์ออโต III  เป็นวิดีโอเกมเกมแอ็กชันผจญภัยแบบอิสระมุมมองบุคคลที่สาม พัฒนาโดย DMA Design และจัดจำหน่ายโดยร็อคสตาร์เกม เป็นเกมภาคหลักลำดับที่3 ในชุดเกม "แกรนด์เทฟต์ออโต" วางจำหน่ายในเดือนตุลาคม 2001 สำหรับเพลย์สเตชัน 2 สำหรับไมโครซอฟท์ วินโดวส์ ในเดือนพฤษภาคม 2002 และสำหรับเอกซ์บอกซ์ ในเดือนพฤษภาคม 2003 ตัวเกมได้กลับมาจำหน่ายอีกครั้งเนื่องในโอกาสที่ตัวเกมครบรอบ 10 ปี โดยวางจำหน่ายในมือถือบนระบบปฏิบัติการแอนดรอยด์ และ ไอโอเอส โดยที่ฉากของเกมอยู่ที่นครลิเบอร์ตี ซิตี้ ซึ่งมีต้นแบบจากนครนิวยอร์ก
ซาชา เคลเมนต์

ซาชา นิโคล เคลเมนต์ (เกิด 14 มีนาคม พ.ศ. 2533 —) นักแสดง,นักร้องและนางแบบชาวแคนาดา เธอมีเชื้อสายกัมพูชา, เวียดนาม, จีน, ไทย และอินเดีย เธอเป็นที่รู้จักกันจากซีรีส์เรื่อง "Majority Rules!".
ภาวะผู้นำตามหลักจริยธรรม

ภาวะผู้นำตามหลักจริยธรรม เป็นภาวะผู้นำที่ถูกชี้นำโดยการเคารพความเชื่อทางจริยธรรมและคุณค่า ตลอดจนเพื่อศักดิ์ศรีและสิทธิของผู้อื่น22 จึงเกี่ยวข้องกับแนวคิด เช่น ความไว้วางใจ, ความซื่อสัตย์, การพิจารณา, เสน่ห์ และความเป็นธรรม
จริยธรรมเกี่ยวข้องกับชนิดของคุณค่าและศีลธรรมของแต่ละบุคคล หรือสังคมเห็นสมควรหรือเหมาะสม นอกจากนี้ จริยธรรมยังเกี่ยวข้องกับความดีงามของบุคคล และแรงจูงใจของพวกเขา ซึ่งทางเลือกของผู้นำยังได้รับอิทธิพลจากการพัฒนาด้านคุณธรรมของพวกเขา
แค้นฝังหุ่น 2

แค้นฝังหุ่น 2 (อังกฤษ: Child's Play 2) เป็นภาพยนตร์แอคชั่นสยองขวัญที่ออกฉายในปีค.ศ. 1990 นำแสดงโดย อเล็กซ์ วินเซนต์ ภาพยนตร์เรื่องนี้เป็นภาพยนตร์ภาคที่สองในภาพยนตร์ชุด แค้นฝังหุ่น ภาพยนตร์เรื่องนี้เป็นภาคต่อของภาพยนตร์เรื่อง แค้นฝังหุ่น ภาพยนตร์เรื่องนี้มีภาคต่อคือ แค้นฝังหุ่น 3
เนื้อเรื่องย่อ.
ชัคกี้ ตุ๊กตาที่มีรอยยิ้มของซาตานแฝงอยู่ได้กลับมามีชีวิตใหม่ และได้พยายามครอบงำวิญญาณของเด็กน้อย จากภาคที่แล้ว แอนดี้ได้เผาร่างของชัคกี้จนไหม้เกรียม แต่ก็ได้รับการสร้างขึ้นมาใหม่จากโรงงานผลิตตุ๊กตา เรื่องราวระทึกขวัญการฆาตกรรมสยองต่าง ๆ ความน่ากลัวของตุ๊กตาปีศาจตนนี้จึงเริ่มต้นอีกครั้ง
มาร์ลบะระ (เมือง)

มาร์ลบะระ  เป็นเมืองในเคานตีวิลต์เชอร์ของประเทศอังกฤษ ตั้งอยู่บนทางหลวงสาย A4 (ถนนโอลบาธสายเก่า) ซึ่งเป็นทางหลวงสายเก่าจากกรุงลอนดอนไปยังนครบาธ
ยูเครนเนียนพรีเมียร์ลีก

ยูเครนเนียนพรีเมียร์ลีก  เป็นลีกฟุตบอลสูงสุดของประเทศยูเครน ก่อตั้งในปี ค.ศ. 1991
สโมสรที่เข้าร่วมยูเครนเนียนพรีเมียร์ลีก (ฤดูกาล 2023–24).
a: Team played in every Ukrainian top flight season
มนุษยปรัชญา

มนุษยปรัชญา  คือวิชาปรัชญาแขนงหนึ่งซึ่งคิดขึ้นโดยรูดอล์ฟ ชไตเนอร์ ว่าด้วยสมมติฐานเกี่ยวกับการคงอยู่ของวัตถุวิสัย, โลกของจิตและองค์ปัญญาซึ่งมนุษย์สามารถเข้าถึงได้ผ่านการพัฒนาภายใน กล่าวโดยลงลึกคือ วิชามนุษยปรัชญามีเป้าหมายเพื่อพัฒนาศักยภาพการจินตนาการ, แรงดลใจ และญาณหยั่งรู้ ผ่านการสั่งสมและบ่มเพาะในรูปของความนึกคิดที่ไม่มีประสบการณ์ส่วนตัวเข้ามาเกี่ยวข้อง และนำเสนอความนึกคิดดังกล่าวโดยการพิสูจน์อาศัยเหตุผล การศึกษาประสบการณ์ทางจิตของวิชามนุษยปรัชญามีเป้าหมายเพื่อบรรลุความเที่ยงแท้ (precision) และความรู้แจ้ง (clarity) ซึ่งเชื่อว่าสามารถบรรลุได้โดยอาศัยหลักวิทยาศาสตร์ธรรมชาติในการค้นคว้าโลกกายหยาบ
แค้นฝังหุ่น 3

แค้นฝังหุ่น 3 (อังกฤษ: Child's Play 3) เป็นภาพยนตร์แอคชั่นสยองขวัญที่ออกฉายในปีค.ศ. 1991 นำแสดงโดย จัสติน วัลลีน ภาพยนตร์เรื่องนี้เป็นภาพยนตร์ภาคที่สามในภาพยนตร์ชุด แค้นฝังหุ่น ภาพยนตร์เรื่องนี้เป็นภาคต่อของภาพยนตร์เรื่อง แค้นฝังหุ่น 2 ภาพยนตร์เรื่องนี้มีภาคต่อคือ แค้นฝังหุ่น 4 คู่สวาทวิวาห์สยอง
เนื้อเรื่องย่อ.
เนื้อเรื่องกล่าวถึง ชัคกี้ ตุ๊กตาปีศาจ ได้พยายามทำให้ตนคืนชีพอีกครั้งด้วยแรงอาฆาตที่พยายามสลับวิญญาณ เมื่อแอนดี้โตเป็นหนุ่มได้เข้าไปอยู่ในค่ายฝึกทหาร แล้วชัคกี้ก็ตามแอนดี้เข้าไป และจะถ่ายวิญญาณให้กับ ไทเลอร์ ร่างใหม่ที่เขาเจอ ซึ่งตกเป็นเหยื่อแห่งความสยองนี้!!
โรงเรียนนิคมพิมายศึกษา

โรงเรียนนิคมพิมายศึกษา เป็นโรงเรียนมัธยมศึกษา ตั้งอยู่ที่ถนนพิมาย-หินดาด ตำบลนิคม อำเภอพิมาย จังหวัดนครราชสีมา
ประวัติ.
โรงเรียนนิคมพิมายศึกษา เปิดทำการเรียนการสอนครั้งแรกเมื่อปีการศึกษา 2536 โดยเป็นสาขาของโรงเรียนพิมายวิทยา มีชื่อว่า โรงเรียนพิมายวิทยาสาขาตลาดนิคม มีนายวันชัย นงค์สูงเนิน ตำแหน่ง อาจารย์ 2 ระดับ 6 รักษาการหัวหน้าสาขาในขณะนั้น  
ภายหลังโรงเรียนพิมายวิทยาได้แต่งตั้ง นายศิริ สัมกำปัง ตำแหน่ง อาจารย์ 2 ระดับ 6 เป็นหัวหน้าสาขาโรงเรียนพิมายวิทยาสาขาตลาดนิคม ได้เปิดทำการสอนนักเรียนในระดับมัธยมศึกษาตอนต้น โดยได้รับการสนับสนุนงบประมาณและบุคคลากรจากกรมสามัญศึกษาและโรงรียนพิมายวิทยา ขณะเดียวกันได้ทำเรื่องขอใช้ที่ดินของนิคมสร้างตนเองพิมายใช้เป็นสถานที่ก่อสร้างโรงเรียน ซึ่งทางนิคมสร้างตนเองพิมาย ได้จัดแบ่งพื้นที่บริเวณตรงข้ามค่ายลูกเสืออำเภอพิมาย จำนวน 35 ไร่ ให้เป็นสถานที่ก่อสร้างโรงเรียน
กระทรวงศึกษาธิการ ได้ประกาศตั้งโรงเรียนขึ้น เมื่อวันที่ 30 เมษายน 2539 โดยให้ชื่อว่า โรงเรียนนิคมพิมายศึกษา
ไฟกามเทพ

ไฟกามเทพ  เป็นละครโทรทัศน์ไทยแนวดราม่า - รักโรแมนติก ปี พ.ศ. 2544 นำแสดงโดยศุภวัฒน์ อ่ำประสิทธิ์และกุลสตรี ศิริพงษ์ปรีดา
จากบทประพันธ์เรื่อง "ไฟกามเทพ" ของบุษยมาส เขียนบทละครโทรทัศน์ โดย ระฆังเงิน กำกับการแสดงโดย อดุลย์ ดุลยรัตน์ ผลิตโดย บริษัท Shadow Entertainment  และดำเนินการผลิตโดย บริษัท อาร์เอส ออกอากาศทาง ช่อง 3 
นอกจากจะเป็นผลงานละครเรื่องแรกทางช่อง 3 แล้ว 'ไฟกามเทพ' ยังเป็นครั้งแรกที่พระเอกช่อง7 สังกัด กันตนา ศุภวัฒน์ อ่ำประสิทธิ์ ได้ร่วมงานกับค่ายอื่นที่ไม่ใช่ค่ายต้นสังกัดอีกด้วย
การก่อการกำเริบในหุบเขาเพรเชวอ

การก่อกำเริบในหุบเขาเพรเชวอ (อังกฤษ : Insurgency in the Preševo Valley) เป็นความขัดแย้งระหว่างสหพันธ์สาธารณรัฐยูโกสลาเวียและกลุ่มแบ่งแยกดินแดนแอลเบเนียของกองทัพปลดปล่อยเพรเชวอ, เม็ดเวจา และบูยานอวัค (อังกฤษ : Liberation Army of Preševo, Medveđa and Bujanovac ; อักษรย่อ : UÇPMB)
มีกรณีระหว่างความขัดแย้งที่รัฐบาลยูโกสลาเวียร้องขอให้ KFOR สนับสนุนการปราบปรามการโจมตีของ UÇPMB เนื่องจากพวกเขาใช้กองกำลังติดอาวุธที่มีอาวุธเบาเป็นส่วนหนึ่งของข้อตกลงคองโคส ซึ่งยุติสงครามคอซอวอซึ่งสร้างเขตกันชนเพื่อให้กลุ่มยูโกสลาเวีย
แค้นฝังหุ่น 4 คู่สวาทวิวาห์สยอง

แค้นฝังหุ่น 4 คู่สวาทวิวาห์สยอง  (อังกฤษ: Bride Of Chucky) เป็นภาพยนตร์แอคชั่นสยองขวัญที่ออกฉายในปีค.ศ. 1998 นำแสดงโดย จัสติน วัลลีน ภาพยนตร์เรื่องนี้เป็นภาพยนตร์ภาคที่สี่ในภาพยนตร์ชุด แค้นฝังหุ่น ภาพยนตร์เรื่องนี้เป็นภาคต่อของภาพยนตร์เรื่อง แค้นฝังหุ่น 3 ภาพยนตร์เรื่องนี้มีภาคต่อคือ เชื้อผีแค้นฝังหุ่น
เนื้อเรื่องย่อ.
การกลับมาอีกครั้งของชัคกี้ ตุ๊กตาผีสุดโหด วิญญาณของนักฆ่าต่อเนื่องจอมโหดอย่าง ชาร์ลส ลี เรย์ กลับมาพร้อมกับสาวโหดคู่ใจอย่าง ทิฟฟานี่ ที่มีดีกรีความโหดไม่ยิ่งหย่อนกว่ากัน ครั้งนี้ทั้งคู่มาพร้อมกับความสยองที่ทวีขึ้นเป็นสองเท่า!!
คำสาปแค้นฝังหุ่น

คำสาปแค้นฝังหุ่น (อังกฤษ: Curse Of Chucky) เป็นภาพยนตร์แอคชั่นสยองขวัญที่ออกฉายในปีค.ศ. 2013 นำแสดงโดย เจนนิเฟอร์ ทิลลี่ ภาพยนตร์เรื่องนี้เป็นภาพยนตร์ภาคที่สี่ในภาพยนตร์ชุด แค้นฝังหุ่น ภาพยนตร์เรื่องนี้เป็นภาคต่อของภาพยนตร์เรื่อง เชื้อผีแค้นฝังหุ่น ภาพยนตร์เรื่องนี้มีภาคต่อคือ Cult Of Chucky
เนื้อเรื่องย่อ.
เมื่อพัสดุลึกลับถูกส่งมาที่บ้านของนิก้า เธอยังไม่ได้คิดอะไรมากมายนัก จนเมื่อแม่ของเธอเสียชีวิตอย่างลึกลับ นิก้าเริ่มสงสัยว่าตุ๊กตาเด็กผู้ชายผมแดงพูดได้ของหลานสาวที่มาอาศัยอยู่ด้วย อาจเป็นตัวการของความสยองนองเลือดครั้งนี้ก็ได้
งานสร้างภาพยนตร์.
ภาพยนตร์เรื่องนี้กล่าวถึงการกลับมาของตุ๊กตาตัวโปรดของคนอเมริกัน ให้เสียงต้นฉบับโดยดาราต้นตำรับ แบรด ดูริฟ ที่คราวนี้ชัคกี้จัดเต็มความโหด โดยเนื้อเรื่องในภาคนี้เกิดขึ้นก่อนเหตุการณ์ในภาค 4 และ 5 ในภาคนี้จะมีตัวละครหนึ่งตัวที่เป็นผู้หญิงพิการนั่งอยู่บนวีลแชร์ ซึ่งเขาก็คือผู้เขียนบทให้แก่หนังเรื่องนี้ทุกภาค (ซึ่งเขาก็มาเขียนให้อีกในภาคใหม่นี้อีกครั้ง) เขาต้องการที่จะใส่ตัวละครนี้เข้าไปเพื่อให้หนังสยองยิ่งขึ้น เขากล่าวว่า "ภาคนี้จะเป็นการนำมาทำให้เห็นให้รู้ถึงความเป็นชัคกี้ที่แท้จริง แบบที่แฟนๆร้องเรียกให้กลับมาโหดแบบภาค 1" หลังจากโดนวิจารณ์ในด้านลบๆ จากแฟนๆหนังทั่วโลก ในภาค 4-5 เพราะว่าชัคกี้มีลูก เขาให้เหตุผลว่าเพราะต้องการความแปลกใหม่ในหนังจึงได้ทำมันขึ้นมา แต่แฟนๆหนังกลับไม่ลดลงเลย และยังเรียกร้องให้มีการสร้างภาคใหม่มาอีก จนเขาตัดสินใจทำภาค ใหม่ขึ้นมา ซึ่งบอกได้เลยว่า นี่คือภาค 6 ไม่ใช่ภาคแยกแต่อย่างใด มีเนื้อเรื่องที่เชื่อมโยงกันแน่นอน และยังคงความโหดสยองแบบภาค 1 ไว้ด้วย ซึ่งหลังจากการฉาย รอบพิเศษไปแล้วได้รับการวิจารณ์ในด้านบวกมากมายล้นหลามจากนักวิจารณ์หนังอาชีพ สุดท้ายเขาบอกอีกว่า จะแปลกอะไรถ้าผมจะทำภาค 7 ต่อ…
พระราชวัชรโพธิคุณ (โพธิ์ จนฺทสโร)

พระราชวัชรโพธิคุณ, วิ.(โพธิ์ จนฺทสโร) เจ้าอาวาสวัดธารน้ำไหล สวนโมกขพลาราม ตำบลเลม็ด อำเภอไชยา จังหวัดสุราษฎร์ธานี
ประวัติ.
พระราชวัชรโพธิคุณ, วิ. มีนามเดิมว่า โพธิ์ ขวัญละไม เกิดเมื่อวันที่ 20 ธันวาคม พ.ศ. 2475 ที่บ้านละไม ตำบลมะเร็ต อำเภอเกาะสมุย จังหวัดสุราษฎร์ธานี เป็นบุตรคนโตในจำนวนพี่น้อง 9 คน ของ นายสิน ขวัญละไม – นางดำ สมวงศ์ จบการศึกษาชั้นประถมศึกษาปีที่ 4 จากโรงเรียนวัดละไม
อุปสมบทเมื่อวันที่ 11 พฤษภาคม พ.ศ. 2496 ณ พัทธสีมาวัดละไม โดยมี พระครูทีปาจารคุณารักษ์ (มี อินฺทสุวณฺโณ) เจ้าคณะอำเภอเกาะสมุย เจ้าอาวาสวัดสำเร็จ เป็นพระอุปัชฌาย์, พระครูประยุตธรรมโสภิต (ทองไหล สิริวฑฺฒโณ) เจ้าคณะตำบลหน้าเมือง เจ้าอาวาสวัดละไม เป็นพระกรรมวาจาจารย์, พระครูพิทักษ์ทีปาจารย์ (นาค มุนินาโค) ผู้ช่วยเจ้าอาวาสวัดสำเร็จ เป็นพระอนุสาวนาจารย์ ได้รับฉายานามว่า จนฺทสโร
เมื่ออุปสมบทแล้วได้จำพรรษาแรกที่วัดละไม กับ พระครูประยุตธรรมโสภิต ต่อมาได้ไปศึกษาวิปัสสนากัมมัฏฐาน กับ พระครูสมถกิตติคุณ (แดง ปิยสีโล) วัดบุณฑริการาม 1 พรรษา และ หลวงพ่อแดง ติสฺโส วัดแหลมสอ อีก 9 พรรษา และมีโอกาสตามหลวงพ่อแดง วัดแหลมสอ ไปสวนโมกข์ครั้งแรก ปี 2498 แต่ไม่พบท่านอาจารย์พุทธทาส ต่อมาไปอีกหลายครั้ง พักสวนโมกข์ครั้งละเดือน สองเดือนบ้าง มาอยู่ที่สวนโมกข์ แล้วก็เกาะสมุย ท่านอาจารย์พุทธทาสก็มอบหนังสือคราวละเล่ม ทุกคราว
เมื่อท่านอาจารย์พุทธทาสกำลังสร้างโรงมหรสพทางวิญญาณ ปี 2506 ได้มีจดหมายย่อ ๆ ว่า "“คุณโพธิ์...มาช่วยทำงานเสียสละเพื่อส่วนรวมกันบ้าง ที่สวนโมกข์”" จึงตัดสินใจไปอยู่ช่วยงานเผยแผ่พุทธศาสนาที่สวนโมกขพลาราม ตั้งแต่บัดนั้นตราบจนปัจจุบัน และได้รับความไว้วางใจให้เป็นผู้ดูแลวัดธารน้ำไหล เป็นเจ้าอาวาสรูปแรก เมื่อคราวท่านอาจารย์พุทธทาสมีอายุครบ 80 ปี อันเป็นแบบอย่างให้พระภาวนาโพธิคุณ ดำเนินรอยตามด้วยการลาออกจากเจ้าอาวาสเมื่อ ธันวาคม 2555 จนมีเหตุปัจจัยให้กลับมาเป็นเจ้าอาวาสอีกครั้งในปี 2561
พระราชวัชรโพธิคุณ, วิ. มีความตั้งใจตอบแทนบุญคุณแผ่นดินเกิด เมื่อเห็นความเจริญจากการพัฒนาด้านการท่องเที่ยวที่อาจส่งผลต่อเอกลักษณ์และวัฒนธรรมอันดีงามที่มาแต่เดิม แม้จบการศึกษา ป.4 แต่เรียนรู้ฝึกฝนด้วยตนเองจนสามารถบรรยาย/สอนเป็นภาษาอังกฤษได้ จึงหาทางชักชวนชาวต่างชาติให้มาปฏิบัติธรรม มาสนใจพุทธศาสนา ด้วยการจัดอบรมฝรั่งที่วัดแหลมสอ ต่อมาได้รับการสนับสนุนจากท่านอาจารย์พุทธทาสให้สร้าง “สวนโมกข์นานาชาติ” เมื่อปี 2530 เพื่อเป็นที่ปฏิบัติธรรมสำหรับชนทุกชาติ และได้กลับมาสานงานต่อที่แผ่นดินเกิด ด้วยการก่อตั้ง “ทีปภาวันธรรมสถาน” เปิดการอบรมครั้งแรกเมื่อปี 2548
ปัจจุบัน พระราชวัชรโพธิคุณ, วิ. ยังนำสมาธิภาวนาที่ สวนโมกขพลาราม, ธรรมนาศรมนานาชาติ และ ทีปภาวันธรรมสถาน เกาะสมุย เป็นประจำทุกเดือน
ยูฟ่ายูธลีก ฤดูกาล 2017–18 รอบแบ่งกลุ่ม

การแข่งขัน ยูฟ่ายูธลีก ฤดูกาล 2017–18 เส้นทางยูฟ่าแชมเปียนส์ลีก (รอบแบ่งกลุ่ม) จะลงเล่นตั้งแต่วันที่ 12 กันยายน ถึง 6 ธันวาคม พ.ศ. 2560. ทั้งหมด 32 ทีมจะเข้าร่วมการแข่งขันในเส้นทางยูฟ่าแชมเปียนส์ลีก (รอบแบ่งกลุ่ม) ที่จะตัดสินหา 16 ทีม จาก 24 พื้นที่ใน รอบแพ้คัดออก ของ ยูฟ่ายูธลีก ฤดูกาล 2017–18.
การจับสลาก.
ทีมเยาวชนของ 32 สโมสรที่ได้สิทธิ์สำหรับ ยูฟ่าแชมเปียนส์ลีก ฤดูกาล 2017–18 รอบแบ่งกลุ่ม จะได้เข้าสู่เส้นทางยูฟ่าแชมเปียนส์ลีก. ถ้าพวกเขามีตำแหน่งว่าง (ทีมเยาวชนไม่เข้าร่วม), มันเต็มไปด้วยทีมที่กำหนดให้โดยยูฟ่า.
<section begin=Draw />
สำหรับเส้นทางยูฟ่าแชมเปียนส์ลีก, 32 ทีมจะถูกจับสลากอยู่ในแปดกลุ่มสี่ทีม. พวกเขาจะไม่มีการแยกการจับสลากต่างหาก, กับองค์ประกอบของกลุ่มที่เหมือนกันกับการจับสลากสำหรับ ยูฟ่าแชมเปียนส์ลีก ฤดูกาล 2017–18 รอบแบ่งกลุ่ม, ที่จะจัดขึ้นเมื่อวันที่ 24 สิงหาคม พ.ศ. 2560, 18:00 CEST, ที่ กริมัลดี ฟอรัม ใน ราชรัฐโมนาโก.<section end=Draw />
กลุ่ม.
แมตช์การแข่งขันมีวันที่ 12–13 กันยายน, 26–27 กันยายน, 17–18 ตุลาคม, 31 ตุลาคม–1 พฤศจิกายน, 21–22 พฤศจิกายน, และ 5–6 ธันวาคม พ.ศ. 2560 (ค.ศ. 2017).
ตั้งแต่วันที่ 28 ตุลาคม พ.ศ. 2560 (ค.ศ. 2017) จะมีการปรับเวลาช้าขึ้นกว่าเดิม โดย (นัดที่ 1–3) เป็น CEST , หลังจากนั้น (นัดที่ 4–6) เวลาก็จะเป็น CET .
หมายเหตุ.
<templatestyles src="Reflist/styles.css" />
หยุนเสียน หมอหญิงวังจักรพรรดิ

หยุนเสียน หมอหญิงวังจักรพรรดิ (อังกฤษ:The Imperial Doctress) เป็นละครโทรทัศน์ที่กล่าวถึงประวัติของถาน หยุนเสียน นำแสดงโดย หลิว ซือซือ, ฮั่ว เจี้ยนหัว, หวง ซวน ออกอากาศทาง ช่องเวิร์คพอยท์ ในไทย ปัจจุบันได้อวสานลงแล้ว (มีรีรันช่องเวิร์คพอยท์ วันเสาร์-อาทิตย์ เวลาประมาณ1:00น. ปี2560-2561)
เนื้อเรื่อง.
ในสมัยราชวงศ์หมิงตอนกลาง ถาน หยุนเสียน เป็นหมอสตรีเพียงคนเดียวในแผ่นดิน ซึ่งในช่วงนั้น ปรัชญาความคิด ของเฉิงจูหลี่เสวียเฟื่องฟู ธรรมเนียมประเพณีโบราณจึงต้องปฏิบัติตามอย่างเคร่งครัด ทำให้ผู้หญิงที่มีฐานะต่ำต้อย คุณหนูตระกูลสูงศักดิ์ห้ามปรากฏตัวในวงสังคมตามใจปรารถนา ห้ามรับราชการ ห้ามเป็นแพทย์ และถึงแม้จะเจ็บป่วย ก็ต้องเคารพแนวคิดที่ว่าชายหญิงไม่เท่าเทียมกัน จึงไม่สามารถให้แพทย์ผู้ชายรักษาอาการป่วยได้ ส่วนผู้หญิงที่เป็นแพทย์พื้นบ้านรักษาโรคทั่วไปหรือทำคลอด กลับถูกมองว่าเป็นผู้หญิงไร้ประโยชน์ คนชั่ว คนเลว คนที่ชั่วและคนเลวจนคนทั่วไปรู้สึกรังเกียจและขยะแขยงเหมือนที่ขยะแขยงซากศพ เธอจะเอาตัวรอดกับช่วงเวลานั้นได้อย่างไร
ราชอาณาจักรลิทัวเนีย (ค.ศ. 1918)

ราชอาณาจักรลิทัวเนีย เป็นรัฐราชาธิปไตยภายใต้รัฐธรรมนูญที่ดำรงอยู่เป็นเวลาสั้น ๆ ก่อตั้งขึ้นในช่วงปลายสงครามโลกครั้งที่หนึ่ง เมื่อลิทัวเนียตกอยู่ภายใต้การยึดครองของจักรวรรดิเยอรมัน สภาแห่งลิทัวเนียได้ประกาศอิสรภาพแก่ลิทัวเนีย เมื่อวันที่ 16 กุมภาพันธ์ 1918 แต่ถึงกระนั้น สภาแห่งลิทัวเนียก็ไม่สามารถที่จะจัดตั้งรัฐบาลหรือหน่วยงานอื่น ๆ ของรัฐได้เลย เนื่องจากลิทัวเนียมีทหารเยอรมันประจำการอยู่ เยอรมนีได้ยื่นข้อเสนอต่าง ๆ เพื่อต้องการรวมลิทัวเนียให้เป็นส่วนหนึ่งของจักรวรรดิเยอรมัน โดยเฉพาะอย่างยิ่งในส่วนดินแดนปรัสเซีย ชาวลิทัวเนียต่างไม่เห็นด้วยและต่อต้านข้อเสนอนี้ โดยหวังที่จะรักษาความเป็นอิสรภาพของตนไว้ จึงได้มีการสถาปนาระบอบราชาธิปไตยภายใต้รัฐธรรมนูญที่แยกออกมาจากจักรวรรดิเยอรมันอย่างชัดเจน และมีการลงคะแนนเสียงเลือกพระประมุขแห่งลิทัวเนียเมื่อวันที่ 4 มิถุนายน 1918 โดยผู้ที่ได้รับเลือกคือ เจ้าชายวิลเฮ็ล์ม คาร์ล ดยุกแห่งอูลรัล ซึ่งพระองค์ได้ยอมรับคะแนนเสียงนี้และสถาปนาพระนามใหม่ว่า "สมเด็จพระราชาธิบดีมินกัวดาร์ที่ 2" ในเดือนกรกฎาคม 1918 อย่างไรก็ตาม พระองค์ก็ไม่เคยเสด็จเยือนลิทัวเนียเลยสักครั้ง ส่งผลให้การลงคะแนนเสียงเลือกพระองค์ได้เกิดข้อถกเถียงมากมายในสภาและไม่บรรลุผลตามที่ต้องการ ประกอบกับในเวลาเดียวกัน จักรวรรดิเยอรมันได้พ่ายแพ้ในสงครามและล่มสลายลงจากการปฏิวัติเยอรมัน ทางลิทัวเนียจึงได้ประกาศให้การลงคะแนนเสียงเลือกพระประมุขเป็นโมฆะเมื่อวันที่ 2 พฤศจิกายน 1918 ถือเป็นการสิ้นสุดการครองราชย์ของพระเจ้ามินกัวดาร์
รายชื่อบุคคลในยุคสามก๊ก (ฉ)

ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ฉ รายชื่อนี้แสดงชื่อตาม"สามก๊ก ฉบับเจ้าพระยาพระคลัง (หน)" ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
ราชอาณาจักรฟินแลนด์ (ค.ศ. 1918)

ราชอาณาจักรฟินแลนด์  เป็นรัฐที่เกิดจากความพยายามจะสถาปนาระบอบราชาธิปไตยขึ้นในประเทศฟินแลนด์ หลังฟินแลนด์ประกาศเอกราชจากรัสเซีย โดยเยอรมนีส่งเจ้าชายฟรีดริช คาร์ล แห่งเฮ็สเซิน ขึ้นเป็นกษัตริย์พระองค์แรกของฟินแลนด์
โรคกระดูกพรุน

โรคกระดูกพรุน (Osteoporosis) คือโรคที่ลดความแข็งแรงของกระดูกและเพิ่มความเสี่ยงที่จะทำให้เกิดกระดูกหัก โรคนี้เป็นสาเหตุหลักของการเกิดกระดูกหักในผู้สูงอายุ ซึ่งมักเกิดกับกระดูกไขสันหลัง, กระดูกแขนท่อนปลายและกระดูกสะโพก โรคกระดูกพรุนมักไม่แสดงอาการ ผู้ป่วยต้องอาศัยการตรวจกระดูกเท่านั้นจึงจะทราบ ผู้ที่มีภาวะกระดูกหักจะมีอาการปวดเรื้อรังและสมรรถภาพการเคลื่อนไหวลดลง เพศหญิงมีความเสี่ยงเป็นโรคนี้สูงกว่าเพศชาย
มนุษย์เราจะมีมวลกระดูกมากที่สุดในวัยราว 35 ปี มวลกระดูกจะลดลงเรื่อยๆเมื่อพ้นวัยนี้ไป โรคกระดูกพรุนมีสาเหตุมาจากการมีมวลกระดูกที่ต่ำกว่าคนทั่วไป หรือการมีอัตราการเสื่อมของกระดูกที่เร็วกว่าคนทั่วไป อัตราการเสื่อมของกระดูกจะเพิ่มขึ้นในวัยหมดประจำเดือนของสตรี (ราว 40-50 ปี) จากการที่มีระดับฮอร์โมนเอสโตรเจนลดลง โรคกระดูกพรุนอาจเกิดขึ้นจากเหตุหรือพฤติกรรมอื่นๆ อาทิ การติดสุรา, ภาวะเบื่ออาหาร, ต่อมไทรอยด์ทำงานเกิน, โรคกระเพาะอาหารและลำไส้, การรับศัลยกรรมผ่าตัดเอารังไข่ออก, โรคไต รวมถึงการสูบบุหรี่
สารน้ำแทรก

สารน้ำแทรก (ย่อ: ISF) หรือ สารเหลวในเนื้อเยื่อ  คือสารเหลวซึ่งแทรกอยู่ระหว่างเซลล์เนื้อเยื่อของสัตว์หลายเซลล์ สารน้ำแทรกถือเป็นหนึ่งในองค์ประกอบของสารน้ำนอกเซลล์ (extracellular fluid) โดยองค์ประกอบที่เหลือคือ น้ำเลือด, น้ำเหลือง และสารน้ำข้ามเซลล์ โดยปกติ มนุษย์เราจะมีสารน้ำแทรกอยู่ประมาณ 10 ลิตร ซึ่งคอยนำแร่ธาตุสารอาหารไปให้แก่เซลล์ตลอดจนนำของเสียออกจากเซลล์
มิสเตอร์อินเตอร์เนชันแนลไทยแลนด์

มิสเตอร์อินเตอร์เนชันแนลไทยแลนด์  เป็นการประกวดความงามชายในประเทศไทย จัดขึ้นครั้งแรกในปี พ.ศ. 2560 โดยมีบริษัท เยส ครีเอชั่น จำกัด เป็นผู้ถือลิขสิทธิ์จัดการกองประกวด ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดมิสเตอร์อินเตอร์เนชันแนล 
โดยรูปแบบการประกวดจะให้ทั้ง 77 จังหวัด จัดการประกวดมิสเตอร์อินเตอร์เนชันแนลขึ้น เพื่อหาตัวแทนของแต่ละจังหวัดเข้าร่วมการประกวด โดยให้ใช้ชื่อ "มิสเตอร์อินเตอร์เนชันแนล" แล้วตามด้วยจังหวัด เช่น มิสเตอร์อินเตอร์เนชันแนลขอนแก่น มิสเตอร์อินเตอร์เนชันแนลเชียงใหม่ เป็นต้น
ตัวแทนในการประกวดระดับนานาชาติ.
สัญลักษณ์สี#เปลี่ยนทาง 
มิสเตอร์เฟรนด์ชิปอินเตอร์เนชันแนล.
ส่งรอง มิสเตอร์อินเตอร์เนชันแนลไทยแลนด์ เข้าร่วมการประกวด
แมนออฟเดอะเวิลด์.
ส่งรอง มิสเตอร์อินเตอร์เนชันแนลไทยแลนด์ เข้าร่วมการประกวด
การจัดการประกวด.
มิสเตอร์อินเตอร์เนชันแนลไทยแลนด์ 2025.
มิสเตอร์อินเตอร์เนชันแนลไทยแลนด์ 2025 ถือได้ว่าเป็นการประกวดมิสเตอร์อินเตอร์เนชันแนลไทยแลนด์ที่ถูกจัดขึ้นเป็นครั้งที่ 6 การประกวดรอบตัดสินจัดขึ้นเมื่อวันที่ 2 สิงหาคม 2025 ณ MCC Hall - เดอะมอลล์ไลฟ์สโตร์ บางกะปิ, กรุงเทพมหานคร, ไทย. โดยผู้ชนะการประกวดในครั้งนี้ ซึ่งจะได้เป็นตัวแทนประเทศไทยเข้าร่วมประกวดมิสเตอร์อินเตอร์เนชันแนล 2025
มิสเตอร์อินเตอร์เนชันแนลไทยแลนด์ 2023.
มิสเตอร์อินเตอร์เนชันแนลไทยแลนด์ 2023 ถือได้ว่าเป็นการประกวดมิสเตอร์อินเตอร์เนชันแนลไทยแลนด์ที่ถูกจัดขึ้นเป็นครั้งที่ 4 การประกวดรอบตัดสินจัดขึ้นเมื่อวันที่ 1 ตุลาคม 2565 ณ เอ็มซีซีฮอลล์, กรุงเทพมหานคร โดยผู้ชนะการประกวดในครั้งนี้ คือ ธิติสรรค์ กู้ดเบิร์น ซึ่งจะได้เป็นตัวแทนประเทศไทยเข้าร่วมประกวดมิสเตอร์อินเตอร์เนชันแนล 2023
เตาติชกาเกียสเม

เตาติชกาเกียสเม  เป็นเพลงชาติของลิทัวเนีย, หรือในอีกชื่อหนึ่งคือ "Lietuva, Tėvyne mūsų" ("ลิทัวเนีย, มาตุภูมิของเรา" ซึ่งเป็นวรรคแรกของเพลงชาติ:) และ "Lietuvos himnas" (เพลงสรรเสริญลิทัวเนีย) ประพันธ์คำร้อง และ เรียบเรียงทำนองโดย Vincas Kudirka เมื่อ ค.ศ. 1898 ในเวลานั้นลิทัวเนียเป็นดินแดนส่วนหนึ่งของจักรวรรดิรัสเซีย 50 คำที่คูดิกาได้ประพันธ์บทกวีนั้น มีความเกี่ยวกับรัฐลิทัวเนีย, ชาวลิทัวเนีย เพลงนี้ประพันธ์ขึ้นที่เมือง เซนต์ปีเตอร์สเบิร์ก ก่อนที่เขาจะเสียชีวิตเมื่อ ค.ศ. 1899
เพลงนี้ขับร้องขึ้นครั้งแรกที่กรุงวิลนีอุส เมื่อ ค.ศ. 1905 และได้ประกาศใช้เป็นเพลงชาติเมื่อ ค.ศ. 1919 ภายหลังการประกาศอิสรภาพเพียงปีเดียว ภายหลังการยึดครองลิทัวเนียโดยสหภาพโซเวียต ค.ศ. 1940 เพลงนี้จึงเป็นเพลงต้องห้ามของรัฐบาลคอมมิวนิสต์
ใน ค.ศ. 1989 "เตาติชกาเกียสเม" ประกาศใช้เป็นเพลงชาติอีกครั้ง ก่อนการประกาศอิสรภาพ (ค.ศ. 1990) โดยตรารัฐบัญญัติว่าด้วยเพลงชาติอย่างเป็นทางการเมื่อวันที่ 21 ตุลาคม ค.ศ. 1991 มีผลบังคับใช้ตามรัฐธรรมนูญใหม่ ค.ศ. 1992 ภายหลังการล่มสลายของสหภาพโซเวียต ต่อมาได้มีการรับรองสถานะของเพลงนี้ในฐานะเพลงชาติตามกฎหมายเมื่อ ค.ศ. 1999
มุ (นักร้อง)

คาเรน แมรี่ อาการ์ด เออร์สเตด แอนเดอเซน  หรือที่รู้จักกันดีในนามของ มุ (English: ; Danish:) เป็นนักร้อง,นักประพันธ์เพลงชาวเดนมาร์กที่เซ็นสัญญากับค่าย โซนี่มิวสิกเอ็นเตอร์เทนเมนต์ เธอเกิดในเมืองUbberud MØ ได้รับการเปรียบเทียบกับศิลปินอิเล็กโทรป็อป อย่างกริมส์ และทวินซาโดว์ นอกจากการเป็นชื่อย่อของชื่อกลางและนามสกุลของเธอ คำว่า mø มีความหมายว่า "หญิงสาว" หรือ "พรหมจารี" ในภาษาเดนมาร์ก เธอเปิดตัวครั้งแรกในสตูดิโออัลบั้ม "No Mythologies to Follow" ที่วางจำหน่ายในเดือนมีนาคม ค.ศ. 2014
MØ ได้ร่วมงานกับแร็ปเปอร์ออสเตรเลีย อิกกี อะเซเลีย ในการออกซิงเกิลในปี ค.ศ. 2014 ชื่อ "Beg for It" ซึ่งติดชาร์ต 27 ในบิลบอร์ดฮอต 100ของสหรัฐ ทำให้เป็นครั้งแรกของ MØ ที่ติดชาร์ต ในปีต่อมา เธอได้ร่วมงานกับ เมเจอร์ เลเซอร์ และดีเจ สเน็ค ในซิงเกิล "Lean On" ซึ่งสูงเป็นอันดับหนึ่งในประเทศออสเตรเลีย ,อันดับที่สองในสหราชอาณาจักร และอันดับ 4 ในสหรัฐอเมริกา
สถานีโรงเรียนนายเรือ

สถานีโรงเรียนนายเรือ (รหัส: E18) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิท ยกระดับเหนือถนนสุขุมวิทบริเวณหน้าโรงเรียนนายเรือ ในพื้นที่อำเภอเมืองสมุทรปราการ จังหวัดสมุทรปราการ เป็นสถานีหนึ่งในโครงการส่วนต่อขยายช่วงแบริ่ง–สมุทรปราการ เปิดให้บริการเมื่อวันที่ 6 ธันวาคม พ.ศ. 2561
ที่ตั้ง.
ถนนสุขุมวิท บริเวณด้านหน้าโรงเรียนนายเรือ ในพื้นที่ตำบลปากน้ำ อำเภอเมืองสมุทรปราการ จังหวัดสมุทรปราการ
รายละเอียดของสถานี.
เป็นสถานีมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา มีประตูกั้นชานชาลาแบบครึ่งความสูง โดยชานชาลาที่ 2 ของสถานีมีการติดตั้งแผงกั้นระดับสายตา เนื่องจากเหตุผลด้านความมั่นคง และตัวสถานีอยู่ติดกับโรงเรียนนายเรือ
ทางเข้า-ออก.
จุดรวมพลอยู่ที่ทางออก 2 บริเวณหน้าโรงเรียนนายเรือ และ ทางออก 4
สิ่งอำนวยความสะดวก.
ลิฟต์สำหรับผู้พิการ ไปยังชั้นขายบัตรโดยสารและชานชาลา จากทางเท้าทั้ง 2 ฝั่ง
สัญลักษณ์ของสถานี.
เดิมกำหนดให้ใช้สัญลักษณ์เป็นรูปสัญลักษณ์ของโรงเรียนนายเรือ สื่อถึงตราสัญลักษณ์ประจำของโรงเรียนนายเรือ อันเป็นสถานที่สำคัญบริเวณสถานี และเป็นที่รู้จักทั่วไป แต่ปัจจุบันเน้นใช้สีเขียวอ่อน ตกแต่งรั้วและเสา บริเวณสถานี ชั้นชานชาลา ชั้นจำหน่ายตั๋ว ป้ายบอกทางและทางเข้าออกสถานี เพื่อบ่งบอกว่าเป็นสถานีด้านตะวันออก
เหรียญ &quot;สำหรับการป้องกันโซเวียตทรานส์อาร์กติก&quot;

เหรียญ "สำหรับการป้องกันโซเวียตทรานส์อาร์กติก"  เป็นเหรียญที่ระลึกในสงครามโลกครั้งที่สองได้รับการประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 5 ธันวาคม ค.ศ. 1944 โดยเหรียญ "สำหรับการป้องกันโซเวียตทรานส์อาร์กติก" นี้จะมอบให้กับทหารในกองทัพแดง, กองทัพเรือ และ กองกำลังเอ็นเควีดี รวมถึงพลเรือนที่มีส่วนร่วมในการปกป้องภูมิภาคอาร์กติก และนครมูร์มันสค์
ลักษณะของเหรียญคือเป็นรูปวงกลมขนาด 32 มิลลิเมตรด้วยในวงกลมมีรูปทหารโซเวียตสวมเสื้อกันหนาวขนสัตว์และหมวกขนสัตว์ถือปืนกลมือพีพีชา-41 ด้านซ้ายของทหารภาพที่ซ่อนอยู่มีรูปเรือรบ, รถถัง 2 คัน เคลื่อนอยู่ และ เครื่องบิน 2 ลำ บินอยู่ และมีอักษรในขอบครึ่งวงกลมเขียนว่า "สำหรับการป้องกันโซเวียตทรานส์อาร์กติก"  และมีรูปดาวค้อนเคียวและริ้บบินอยู่ตรงกลางของขอบเหรียญล่าง ด้านหลังของเหรียญมีรูปค้อนเคียวและอักษรที่เขียนว่า "เพื่อสำหรับมาตุภูมิโซเวียต"
เมเจอร์เลเซอร์

เมเจอร์เลเซอร์  เป็นกลุ่มดนตรีแนวดนตรีอิเล็กทรอนิกส์ ที่ประกอบด้วย โปรดิวเซอร์เพลง Diplo ,DJs Jillionaire และ Walshy Fire ก่อตั้งโดย Diplo และSwitch แต่ Switch ได้ออกไปก่อนในปี ค.ศ. 2011 เพลงของพวกเขาได้ครอบคลุมถึงแนวเพลงหลายประเภท, การผสมผสานระหว่าง เร็กเก กับ dancehall, reggaeton, soca, house และ moombahton
เมเจอร์เลเซอร์เป็นเวอร์ชวลแบนด์ และได้เปิดตัวอัลบั้มเต็ม 3 อัลบั้ม ได้แก่ "Guns Don't Kill People... Lazers Do" ในปี 2009, "Free the Universe" ในปี 2013, และ "Peace is the Mission" ในปี 2015 และพวกเขายังได้ออกจำหน่ายอีพี 2 อัลบั้ม ได้แก่ "Apocalypse Soon" ในเดือนเมษายน 2014 ซึ่งมีส่วนร่วมในการร้องเพลงจากฟาร์เรลล์ วิลเลียมส์ และฌอน พอล และ "Know No Better" ในปี 2017 ซึ่งมีส่วนร่วมในการร้องเพลงจาก Camila Cabello, Quavo, Travis Scott, และ J Balvin นอกจากนี้ยังมีการผลิตที่สะดุดตาของอัลบั้ม "Reincarnated" ซึ่งเป็นอัลบั้มแนวเร็กเกเปิดตัวโดย Snoop Dogg ภายใต้ใช้ชื่อ "Snoop Lion"
มาเลเซียซูเปอร์ลีก

มาเลเซียซูเปอร์ลีก  หรือชื่อที่ใช้ปัจจุบันคือ ลีกาซูเปอร์มาเลเซีย  ตามชื่อผู้สนับสนุนหลัก เป็นลีกฟุตบอลสูงสุดของประเทศมาเลเซีย ก่อตั้งในปี ค.ศ. 2004
สโมสรที่เข้าร่วมมาเลเซียซูเปอร์ลีก (ฤดูกาล 2021).
<section begin=map /><section end=map />
มาร์ชแมลโล

คริสโตเฟอร์ คอมสต็อก  (เกิดวันที่ 19 พฤษภาคม ค.ศ. 1992) รู้จักกันดีในชื่อ มาร์ชแมลโล เป็นดีเจและโปรดิวเซอร์เพลงแนวอิเล็กทรอนิกส์แดนซ์ชาวอเมริกัน 
เขาเป็นที่ได้รับการยอมรับครั้งแรกจากนานาชาติโดยการเรียบเรียงเพลงด้วยกับ Jack Ü และเซดด์ และหลังจากร่วมงานกับศิลปินรวมถึง Omar LinX, Ookay, Jauz และ Slushii ในเดือนมกราคม 2017 เพลงของเขา "Alone" ได้ปรากฏอยู่ในชาร์ตของ Billboard Hot 100 ในสหรัฐ
ผลงานอัลบั้ม.
สตูดิโออัลบั้ม
ตะวัน วิหครัตน์

ตะวัน วิหครัตน์ (เกิด 20 กรกฎาคม พ.ศ. 2534) ชื่อเล่น เต เป็นนักแสดงและพิธีกรชาวไทย แจ้งเกิดจากการเป็นพิธีกรรายการ Five Live Fresh และกลายเป็นที่รู้จักอย่างกว้างขวางหลังได้รับตำแหน่งหนึ่งใน 50 หนุ่มโสดคลีโอประจำปี 2557 เขามีผลงานการแสดงต่อเนื่องเป็นที่รู้จักกันดี จากบท วอร์ม ในเรื่อง Room Alone และ Room Alone 2, บท พีท ในเรื่อง Kiss the Series รักต้องจูบ, Kiss Me Again จูบให้ได้ถ้านายแน่จริง, Our Skyy อยากเห็นท้องฟ้าเป็นอย่างวันนั้น ตอน พีทเก้า, และบท อลัน ในเรื่อง 
ประวัติ.
ตะวัน วิหครัตน์ ชื่อเล่น เต อายุ 32 ปี นักแสดงและพิธีกรชาวไทย เกิดเมื่อวันที่ 20 กรกฎาคม พ.ศ. 2534 ส่วนสูง 177 เซนติเมตร ภูมิลำเนา กรุงเทพมหานคร งานอดิเรก ชอบถ่ายภาพ จบการศึกษาชั้นมัธยมศึกษาจากโรงเรียนสวนกุหลาบวิทยาลัย (OSK128) จบการศึกษาชั้นอุดมศึกษา หลักสูตรเศรษฐศาสตรบัณฑิต (ศ.บ.) จากคณะเศรษฐศาสตร์ จุฬาลงกรณ์มหาวิทยาลัย (ก่อนหน้านี้เคยศึกษาอยู่คณะวิทยาศาสตร์ จุฬาลงกรณ์มหาวิทยาลัย ภาควิชาเคมี เป็นเวลา1ปี) ซึ่งในขณะที่ศึกษาอยู่นั้นเขาถือว่าเป็นนักกิจกรรมตัวยงคนหนึ่ง และได้รับหน้าที่เป็นไม้ 1 ของจุฬาฯคทากร คทากรแห่งจุฬาลงกรณ์มหาวิทยาลัยรุ่นที่ 5 (CK5) ในงานฟุตบอลประเพณีจุฬาฯ–ธรรมศาสตร์ ครั้งที่ 68 อีกด้วย
จุดยืนทางการเมือง.
เต ตะวัน สนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 พร้อมทั้งวิพากษ์วิจารณ์การเมือง ทั้งสถานการณ์ชุมนุมของประชาชน สถานการณ์ระหว่างการระบาดทั่วของโควิด-19 ในประเทศไทย และสถานการณ์หลังการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 อย่างดุเดือด
ประเทศซีลอนในเครือจักรภพ

ประเทศซีลอนในเครือจักรภพ หรือ "ซีลอน" คืออดีตรัฐที่ดำรงสถานะก่อนหน้าสาธารณรัฐสังคมนิยมประชาธิปไตยศรีลังกา ปกครองภายใต้ระบอบราชาธิปไตยภายใต้รัฐธรรมนูญโดยมีสมเด็จพระราชินีนาถเอลิซาเบธที่ 2 แห่งสหราชอาณาจักร เป็นพระประมุข. ดินแดนอาณานิคมซีลอนที่มีสถานะเป็นอาณาจักรในเครือจักรภพ เมื่อ ค.ศ. 1948 ในปี ค.ศ. 1972 ภายหลังจากที่สิ้นสุดการปกครองของสหราชอาณาจักร. เปลี่ยนแปลงระบอบการปกครองจากราชาธิปไตยภายใต้รัฐธรรมนูญเป็นสาธารณรัฐในเครือจักรภพส่งผลให้ข้าหลวงต่างพระองค์แห่งซีลอนคนสุดท้าย William Gopallawa ขึ้นดำรงตำแหน่งเป็นประธานาธิบดี โดยเปลี่ยนชื่อประเทศเป็น ศรีลังกา เป็นประเทศเกาะในมหาสมุทรอินเดียตอนเหนือ นอกชายฝั่งตะวันออกเฉียงใต้ของอนุทวีปอินเดีย
กองทัพปลดปล่อยแห่งชาติ (มาซิโดเนีย)

กองทัพปลดปล่อยแห่งชาติแอลแบเนีย  ยังเป็นที่รู้จักกันในนาม UÇK มาซิโดเนีย เป็นองค์กรก่อการร้ายที่ก่อการร้ายในสาธารณรัฐมาซิโดเนียในปีพ.ศ. 2544 และมีส่วนเกี่ยวข้องอย่างใกล้ชิดกับกองทัพปลดปล่อยคอซอวอ (KLA)
หลังจากเหตุจลาจลในสาธารณรัฐมาซิโดเนีย พ.ศ. 2544 เชื่อกันว่ากองทัพแห่งนี้ได้ปลดอาวุธภายใต้ข้อตกลงโอริส ทำให้ชาวมาซิโดเนีย และชาวแอลแบเนียได้รับเอกราชมากขึ้น
คริส ฮันเตอร์ (นักเคมี)

คริสโตเฟอร์ อเล็กซานเดอร์ ฮันเตอร์, เอฟอาร์เอส (19 กุมภาพันธ์ ค.ศ. 1965 —) เป็นนักเคมีและนักวิชาการชาวอังกฤษ ตั้งแต่ปี ค.ศ. 2014 เขาได้เป็นศาสตราจารย์ด้านเคมีอินทรีย์ต่อจากเฮอร์เชล สมิธ ของภาควิชาเคมี มหาวิทยาลัยเคมบริดจ์ งานวิจัยปัจจุบันของเขามุ่งเน้นไปที่การจดจําของโมเลกุล เขาเคยเป็นอาจารย์ประจำมหาวิทยาลัยโอทาโก และเป็นอาจารย์ก่อนเป็นศาสตราจารย์ที่มหาวิทยาลัยเชฟฟีลด์
ชีวิตส่วนตัว.
ในปี ค.ศ. 2008 ฮันเตอร์สมรสกับโรซาลีน เทเรซา แมคฮิวจ์ พวกเขามีลูกด้วยกันสามคน โดยเป็นลูกชายสองคนและลูกสาวหนึ่งคน
รางวัลและเกียรติยศ.
ในปี ค.ศ. 1992 ฮันเตอร์ได้รับเหรียญและรางวัลเมลโดลาจากสมาคมเคมีแห่งราชอาณาจักร ซึ่งเป็นรางวัลที่ให้แก่นักเคมีชาวอังกฤษที่มีอายุต่ำกว่า 32 ปีในการตรวจสอบทางเคมีเบื้องต้น ส่วนในปี ค.ศ. 1999 เขาได้รับเหรียญและรางวัลคอร์เดย์–มอร์แกน จากสมาคมเคมีแห่งราชอาณาจักร ซึ่งเป็นรางวัลสำหรับ 'ผลงานที่มีค่ามากที่สุดในวิชาเคมี' และในปี ค.ศ. 2008 เขาได้รับการเลือกเป็นภาคีสมาชิกราชสมาคมแห่งลอนดอน (FRS) ซึ่งเป็นสมาคมผู้คงแก่เรียนชั้นนำทางวิทยาศาสตร์ในสหราชอาณาจักร
เรดบูล บีซีวัน

เรดบูล บีซีวัน (Red Bull BC One) คือการแข่งขันบีบอยที่จัดขึ้นเป็นประจำทุกปี โดยบริษัทเครื่องดื่มบำรุงกำลังยี่ห้อ Redbull เป็นการแข่งขันบีบอยรายบุคคล ซึ่งนับว่าเป็นที่เดียวในการแข่งขันชิงแชมป์ระดับโลกที่สำคัญ ซึ่งไม่รวมการแข่งขันประเภททีม กิจกรรมหลัก คือ การแข่งขันบีบอยที่เข้ารอบ ทั้ง 16 คน จากทั่วมุมโลก ที่ได้รับคัดเลือก ที่มีความสามารถพิเศษในการเต้น และ การแสดงยอดเยื่ยม ซึ่งเป็นการแข่งขันต่อสู้แบบตัวต่อตัว (One on One) โดยผู้ตัดสินทั้ง 5 คน เป็นผู้ถือป้าย ในรอบชิงชนะเลิศระดับภูมิภาค จัดขึ้น สำหรับทวีปอเมริกาเหนือ ยุโรปตะวันออก ยุโรปตะวันตก ละตินอเมริกา เอเชียแปซิฟิก ตะวันออกกลาง และ แอฟริกา ผู้ชนะในแต่ละภาคเข้าร่วมการแข่งขันชิงแชมป์โลกรายการ BC One เปิดฉากขึ้นครั้งแรก ที่ประเทศสวิตเซอร์แลนด์ ในปี พ.ศ. 2547
สถิติ.
บุคคลที่เคยเข้าร่วมการแข่งขันตามภูมิภาค.
ชื่อบีบอย ตัวหนา หมายถึง อดีตแชมป์ Red Bull BC One
<templatestyles src="Col-begin/styles.css"/>
<templatestyles src="Col-begin/styles.css"/>
<templatestyles src="Col-begin/styles.css"/>
<templatestyles src="Col-begin/styles.css"/>
<templatestyles src="Col-begin/styles.css"/>
<templatestyles src="Col-begin/styles.css"/>
'สตีลแมน' นเรนทระ เชาธรี

นเรนทระ สิงห์ เชาธรี (ค.ศ. 1968 – 12 พฤษภาคม ค.ศ. 2016) หรือที่รู้จักในฉายา สตีลแมน  เป็นผู้เชี่ยวชาญด้านการปลดชนวนระเบิดแห่งกองทัพบกอินเดีย ที่ได้ปลดชนวนระเบิด 256 ลูกในอาชีพของเขา
ภูมิลำเนา.
นเรนทระ เชาธรี อาศัยอยู่ในหมู่บ้านไรปูร์ ซึ่งเป็นหมู่บ้านเล็ก ๆ ในอำเภอบาลี รัฐราชสถาน เขาเข้าร่วมกองทัพอินเดียตั้งแต่อายุยังน้อย และได้รับใช้ชาติกระทั่งเสียชีวิตในหน้าที่ ด้วยการปลดชนวนระเบิด
ความสำเร็จ.
ในอาชีพของนเรนทระ เชาธรี ได้ปลดชนวนระเบิดมากกว่า 256 ลูก ด้วยเหตุนี้ จึงสามารถช่วยชีวิตคนนับพันในพื้นที่ที่ได้รับผลกระทบจากกลุ่มนักซัลไลท์ ซึ่งวางทุ่นระเบิดไว้เป็นจำนวนมาก เขาใช้เวลาเดินมากกว่า 50 กิโลเมตรโดยไม่มีน้ำหรืออาหารในภูมิประเทศที่ยากลำบากของอินเดียตอนกลาง โดยไม่เคยป่วย เพื่อนของเขา เคยเรียกเขาว่า "สตีลแมน"
บุคลิกภาพ.
เมื่อถามถึงจุดอ่อนของนเรนทระ เชาธรี เหล่าพลทหารกล่าวว่า "เขามีจุดอ่อนเพียงจุดเดียว คือเรื่องการทำอะไรในบรรยากาศสบาย" นเรนทระ เชาธรี มีความกล้าหาญมากที่ว่าเมื่อเขาทำการปลดชนวนระเบิด เขาจะทำให้ทั้งทีมออกห่างจากระเบิดและตัวเขาเองก็เสี่ยงแทน เนื่องจากความสามารถของเขา เขาจึงตกอยู่ในรายการโจมตีของกลุ่มนักซัลไลท์อยู่เสมอ
สถานีปู่เจ้า

สถานีปู่เจ้า (รหัส: E16) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิทส่วนต่อขยายแบริ่ง–สมุทรปราการ ยกระดับเหนือถนนสุขุมวิทในพื้นที่อำเภอเมืองสมุทรปราการ จังหวัดสมุทรปราการ เปิดให้บริการเมื่อวันที่ 6 ธันวาคม พ.ศ. 2561
ที่ตั้ง.
ถนนสุขุมวิท บริเวณปากซอยสุขุมวิท 115 (อภิชาติ) ใกล้กับห้างสรรพสินค้าบิ๊กซี ซูเปอร์เซ็นเตอร์ สาขาสำโรง 2 ในพื้นที่ตำบลเทพารักษ์ อำเภอเมืองสมุทรปราการ จังหวัดสมุทรปราการ
เดิมทีสถานีแห่งนี้ใช้ชื่อในแผนงานและในระหว่างการก่อสร้างว่า สถานีปู่เจ้าสมิงพราย ก่อนที่ สำนักงานราชบัณฑิตยสภา จะมีมติให้การรถไฟฟ้าขนส่งมวลชนแห่งประเทศไทยดำเนินการแก้ไขชื่อสถานีในช่วงสุดท้ายของการก่อสร้างเป็น สถานีปู่เจ้า เพื่อให้ชื่อสถานีมีความเหมาะสม
รายละเอียดของสถานี.
เป็นแบบมีชานชาลาอยู่ 2 ข้าง ขนาดมาตรฐาน ชั้นชานชาลากว้าง 17.75 เมตร ยาว 150 เมตร ชั้นจำหน่ายตั๋วกว้าง 19.55 เมตร ยาว 120 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง
ทางเข้า-ออก.
จุดรวมพล อยู่ที่ ทางออก 2 และ ทางออก 4
สิ่งอำนวยความสะดวก.
ลิฟต์ สำหรับผู้พิการ ไปยังชั้นขายบัตรโดยสารและชานชาลา จากทางเท้าทั้ง 2 ฝั่ง
สัญลักษณ์ของสถานี.
เดิมกำหนดให้ใช้สัญลักษณ์เป็นรูปสะพานวงแหวนอุตสาหกรรม สื่อถึงการเข้าถึงเส้นทางเชื่อมต่อ ระหว่างฝั่งแม่น้ำเจ้าพระยา แต่ปัจจุบันเน้นใช้สีเขียวอ่อน ตกแต่งรั้วและเสา บริเวณสถานี ชั้นชานชาลา ชั้นจำหน่ายตั๋ว ป้ายบอกทางและทางเข้าออกสถานี เพื่อบ่งบอกว่าเป็นสถานีด้านตะวันออก
สถานีปากน้ำ

สถานีปากน้ำ (รหัส: E19) เป็นสถานีรถไฟลอยฟ้าในเส้นทางรถไฟฟ้าบีทีเอส สายสุขุมวิท ส่วนต่อขยายแบริ่ง–สมุทรปราการ ยกระดับเหนือถนนสุขุมวิทบริเวณหน้าวิทยาลัยสารพัดช่างสมุทรปราการ ในพื้นที่อำเภอเมืองสมุทรปราการ จังหวัดสมุทรปราการ เปิดให้บริการเมื่อวันที่ 6 ธันวาคม พ.ศ. 2561
ที่ตั้ง.
ถนนสุขุมวิท บริเวณหน้าวิทยาลัยสารพัดช่างสมุทรปราการ ใกล้กับทางแยกหอนาฬิกาปากน้ำและศาลากลางจังหวัดสมุทรปราการ ในพื้นที่ตำบลปากน้ำ อำเภอเมืองสมุทรปราการ จังหวัดสมุทรปราการ
บริเวณโดยรอบสถานีปากน้ำ เป็นศูนย์กลางของชุมชนขนาดใหญ่ เป็นจุดเชื่อมต่อการเดินทางที่สำคัญของจังหวัดสมุทรปราการ ประกอบกับมีหน่วยงานราชการของจังหวัดสมุทรปราการหลายหน่วยงาน และยังอยู่ใกล้กับท่าเรือวิบูลย์ศรี ที่สามารถโดยสารเรือข้ามฟากไปยังพระสมุทรเจดีย์ อำเภอพระสมุทรเจดีย์ได้
ชื่อสถานี.
เดิมทีสถานีแห่งนี้ใช้ชื่อในแผนงานว่า สถานีศาลากลางสมุทรปราการ และชื่อในระหว่างการก่อสร้างว่า สถานีสมุทรปราการ ก่อนที่ สำนักงานราชบัณฑิตยสภา จะมีมติให้การรถไฟฟ้าขนส่งมวลชนแห่งประเทศไทยดำเนินการแก้ไขชื่อสถานีในช่วงสุดท้ายของการก่อสร้างเป็น สถานีปากน้ำ เพื่อให้ชื่อสถานีมีความเหมาะสม และแสดงถึงสัญลักษณ์ใหญ่ของพื้นที่อันได้แก่บริเวณปากแม่น้ำเจ้าพระยา และปากอ่าวไทยฝั่งใต้ของกรุงเทพมหานคร
รายละเอียดของสถานี.
เป็นแบบมีชานชาลาอยู่ 2 ข้าง ขนาดมาตรฐาน ชั้นชานชาลากว้าง 17.75 เมตร ยาว 150 เมตร ชั้นจำหน่ายตั๋วกว้าง 19.55 เมตร ยาว 120 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง
ทางเข้า-ออก.
จุดรวมพล อยู่ที่ ทางออก 2 บริเวณวิทยาลัยสารพัดช่างสมุทรปราการ และ ทางออก 4 บริเวณหน้าสวนสุขภาพ ร.9
สิ่งอำนวยความสะดวก.
ลิฟต์ สำหรับผู้พิการ ไปยังชั้นขายบัตรโดยสารและชานชาลา จากทางเท้าทั้ง 2 ฝั่ง
รถโดยสารประจำทาง.
ถนนสุขุมวิท (ฝั่งแยกปากน้ำ).
องค์การขนส่งมวลชนกรุงเทพ.
ป้ายรถโดยสารประจำทางจะตั้งอยู่ห่างจากสถานีเลยแยกปากน้ำไปประมาณ 270 เมตร ถนนสุขุมวิท รถขสมก. สาย 2 25 102 142 508 511 536  รถชานเมือง สาย 365 1141
สัญลักษณ์ของสถานี.
เดิมกำหนดให้ใช้สัญลักษณ์เป็นรูปพระสมุทรเจดีย์ สื่อถึงย่านใจกลางเมืองเมืองสมุทรปราการ และเป็นหนึ่งในสัญลักษณ์ของจังหวัดสมุทรปราการ แต่ปัจจุบันเน้นใช้สีเขียวอ่อน ตกแต่งรั้วและเสา บริเวณสถานี ชั้นชานชาลา ชั้นจำหน่ายตั๋ว ป้ายบอกทางและทางเข้าออกสถานี เพื่อบ่งบอกว่าเป็นสถานีด้านตะวันออก
สถานีเคหะฯ

สถานีเคหะฯ (รหัส: E23) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิทส่วนต่อขยายแบริ่ง–สมุทรปราการ ยกระดับเหนือถนนสุขุมวิทบริเวณปากซอยเทศบาลบางปู 50 ในพื้นที่อำเภอเมืองสมุทรปราการ จังหวัดสมุทรปราการ เป็นสถานีปลายทางของโครงการฯ ส่วนต่อขยายแบริ่ง–สมุทรปราการซึ่งมีศูนย์ซ่อมบำรุงไปทางทิศตะวันออก เปิดให้บริการเมื่อวันที่ 6 ธันวาคม พ.ศ. 2561 จากสถานีเคหะฯ เพียง 2 กิโลเมตรก็เข้าสู่ตำบลบางปู
ที่ตั้ง.
ถนนสุขุมวิท บริเวณปากซอยเทศบาลบางปู 50 ในพื้นที่ตำบลท้ายบ้านใหม่ อำเภอเมืองสมุทรปราการ จังหวัดสมุทรปราการ
สถานีเคหะฯ ยังคงเป็นสถานีปลายทางในส่วนตะวันออกของโครงการรถไฟฟ้าบีทีเอส สายสุขุมวิท ไปจนกว่าจะมีความชัดเจนในการก่อสร้างส่วนต่อขยายสายสุขุมวิทระยะที่ 3 ตั้งแต่สถานีเคหะฯ ไปจนถึงสถานีบางปู จากกรุงเทพมหานคร และคณะรัฐมนตรีชุดใหม่ ทั้งนี้ช่วงดังกล่าว ซึ่งถือเป็นช่วงสุดท้ายของโครงการรถไฟฟ้าเฉลิมพระเกียรติฯ สาย 1 ตามแผนแม่บทระบบขนส่งมวลชนในกรุงเทพมหานครและพื้นที่ต่อเนื่อง
ชื่อสถานี.
เดิมทีสถานีแห่งนี้ใช้ชื่อในแผนงานและในระหว่างการก่อสร้างว่า สถานีเคหะสมุทรปราการ ก่อนที่ สำนักงานราชบัณฑิตยสภา จะมีมติให้การรถไฟฟ้าขนส่งมวลชนแห่งประเทศไทยดำเนินการแก้ไขชื่อสถานีในช่วงสุดท้ายของการก่อสร้างเป็น สถานีเคหะฯ เพื่อให้ชื่อสถานีมีความเหมาะสม#เปลี่ยนทาง ทั้งนี้กรุงเทพมหานครเคยกำหนดชื่อสถานีในช่วงก่อนเปิดให้บริการสถานีสำโรงว่า สถานีการเคหะแห่งชาติ แต่เนื่องจากชื่อการเคหะแห่งชาติมีได้หลายความหมาย ประกอบกับที่ทำการใหญ่ของการเคหะแห่งชาติ อยู่บริเวณถนนนวมินทร์ เขตบางกะปิ กรุงเทพมหานคร ซึ่งอาจจะทำให้เกิดความสับสนกับผู้โดยสารที่มาใช้บริการได้ กรุงเทพมหานครจึงยึดชื่อ สถานีเคหะฯ เป็นชื่อสถานีแห่งนี้ตามมติของสำนักงานราชบัณฑิตยสภาเดิม
แผนผังของสถานี.
เนื่องจากเป็นสถานีปลายทาง ผู้โดยสารที่มาจากสถานีคูคตถึงแล้วจะต้องลงจากขบวนทั้งหมดที่ชานชาลา 1 จากนั้นขบวนรถจะกลับทิศบริเวณสุดราง เพื่อมุ่งหน้ามารับผู้โดยสารที่ชานชาลา 2 ฝั่งตรงข้าม
รูปแบบของสถานี.
เป็นแบบมีชานชาลาอยู่ 2 ข้าง ขนาดมาตรฐาน ชั้นชานชาลากว้าง 17.75 เมตร ยาว 150 เมตร ชั้นจำหน่ายตั๋วกว้าง 19.55 เมตร ยาว 120 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง
บันไดเลื่อนสถานีเคหะฝั่งสถานีปลายทางจะถูกตั้งไว้ที่ ลง หมายความว่าผู้โดยสารสามารถลงบันไดเลื่อนจากสถานีเคหะ
ทางเข้า-ออก.
จุดรวมพลอยู่ที่ทางออก 2 บริเวณซอยเทศบาลบางปู 48 และทางออก 4 บริเวณโรงเรียนปราณีเนาวบุตร
สัญลักษณ์ของสถานี.
เดิมกำหนดให้ใช้สัญลักษณ์เป็นรูปเคหะสมุทรปราการ สื่อถึงย่านที่พักอาศัยหลักของเมือง แต่ปัจจุบันเน้นใช้สีเขียวอ่อน ตกแต่งรั้วและเสา บริเวณสถานี ชั้นชานชาลา ชั้นจำหน่ายตั๋ว ป้ายบอกทางและทางเข้าออกสถานี เพื่อบ่งบอกว่าเป็นสถานีด้านตะวันออก
เครื่องอิสริยาภรณ์ธงแดงแห่งแรงงาน

เครื่องอิสริยาภรณ์ธงแดงแห่งแรงงาน  เป็นเครื่องอิสริยาภรณ์ของสหภาพโซเวียต โดยมอบให้กับแรงงานที่ทำงานอย่างโดดเด่นในด้านการผลิต, ศิลปะ, วัฒนธรรม, การสาธารณสุข สังคม และ อื่น ๆ โดยแรงงานที่ได้รับเครื่องอิสริยาภรณ์นี้เปรียบเหมือนการได้รับเครื่องอิสริยาภรณ์ธงแดงในทางทหาร นอกจากนี้เครื่องอิสริยาภรณ์ยังมอบให้กับองค์กรและโรงงานในสหภาพโซเวียต เครื่องอิสริยาภรณ์ธงแดงแห่งแรงงานมอบครั้งแรกในรัสเซียโซเวียต ในวันที่ 28 ธันวาคม 1920 ก่อนที่จะได้รับการประกาศอย่างเป็นทางการตามประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 7 กันยายน 1928
อุลตร้าแมน X

อุลตร้าแมน X (; โรมาจิ: "Urutoraman Ekkusu"; : Ultraman X) เป็นละครโทรทัศน์โทคุซัทสึของซีรีส์อุลตร้าแมน ผลิตโดยสึบุรายะ โปรดักชัน อยู่ในช่วงรายการ ชิน อุลตร้าแมนเรทสึเด็น ออกอากาศครั้งแรกเมื่อวันที่ 14 กรกฎาคม ค.ศ. 2015 จนถึงวันที่ 22 ธันวาคม ปีเดียวกัน มีจำนวนตอนทั้งหมด 22 ตอน
เรื่องย่อ.
ผลกระทบจากซูเปอร์แฟลร์ดวงอาทิตย์ทำให้โอพาร์ทปริศนา สปาร์คดอลส์ที่หลับใหลอยู่ในที่ต่างๆ บนโลกกำเนิดร่างมีตัวตนขึ้นมา และเริ่ม ออกอาละวาดไปทั่ว Xio (จีโอ) กองกำลังพิเศษที่ระดมทีมจากนานาชาติจึงถูกก่อตั้งขึ้นเพื่อรับมือกับสัตว์ประหลาดและมนุษย์ต่างดาวที่ปรากฎตัวอย่างต่อเนื่อง
บัดนี้ผู้กอบกู้โลกที่ไม่มีใครรู้จักมาก่อนได้มาปรากฎตัวที่โลกแล้ว
สมาชิกหน่วย Xio ร่างสถิตย์ของอุลตร้าแมน X
รองหัวหน้าทีม Xio ผู้เป็นดูนามิสต์คนที่ 6 และผู้เป็นร่างสถิตย์อุลตร้าแมน เน็กซัส
อุปกรณ์แปลงร่างของอุลตร้าแมน X เดิมเป็นเพียงอุปกรณ์สื่อสาร และวิเคราะห์ข้อมูลขนาดพกพา กรอบเป็นสีเงิน แต่เมื่อไดจิได้รวมร่างกับอุลตร้าแมนเอ็กซ์ ดีไวเซอร์ของไดจิก็กลายสภาพโดยมีกรอบเป็นสีทอง เนื่องจากเอ็กซ์ได้ย้ายร่างของตนเองเข้าไปอาศัยในดีไวเซอร์ในสภาพข้อมูล
ร่างที่เกิดจากการใช้ไซเบอร์การ์ดของ ไซเบอร์โกโมร่า
ร่างที่เกิดจากการใช้ไซเบอร์การ์ดของ ไซเบอร์เอเลคิง
ร่างที่เกิดจากการใช้ไซเบอร์การ์ดของ อุลตร้าแมนซีโร่ อัลติเมท 
ร่างที่เกิดจากการใช้ไซเบอร์การ์ดของ ไซเบอร์เบมสตาร์
ร่างที่เกิดจากการใช้ไซเบอร์การ์ดของ ไซเบอร์เซ็ตตอน
ร่างที่เกิดจากการใช้ไซเบอร์การ์ดทุกใบ ทำให้ชุดเกราะแต่ละส่วนรวมกันเป็นหนึ่ง
ซิงเกิลเลดี้ เพราะเคยมีแฟน

ซิงเกิลเลดี้ เพราะเคยมีแฟน (อังกฤษ : Single Lady) เป็นภาพยนตร์ไทย แนวโรแมนติก-คอมเมดี้ เขียนบทและกำกับภาพยนตร์โดย ธนกร พงษ์สุวรรณ ผลิตโดยค่าย ทรานส์ฟอร์เมชั่น ฟิล์ม ออกฉายวันที่ 5 กุมภาพันธ์ พ.ศ. 2558
เรื่องย่อ.
"ไบรท์" สาวสวยนักการตลาดที่มีงานอดิเรกเป็นบล็อกเกอร์ ไอดอล สาวโสด มีชีวิตครบทุกอย่าง และคิดว่าตัวเองมีความสุขได้โดยไม่ต้องมีความรัก แต่เมื่อโดนหมอดูทักว่า มีคนที่รักเธอยังคงทุกข์ใจจากเรื่องในอดีตส่งผลให้เธอไม่พบกับรักแท้ และชีวิตการงานที่กำลังดีก็จะซวยหนัก ไบรท์เลยต้องกลับไปตามหาและช่วยเหลือแฟนเก่าทั้ง 5 คน เพื่อแก้ปมปัญหาต่างๆ โดยมี "เข้ม" ชายหนุ่มที่มีเหตุต้องเข้ามาช่วยเหลือภารกิจครั้งนี้ให้สำเร็จ ปฏิบัติการครั้งนี้จะทำให้เธอได้มีโอกาสเรียนรู้ถึงการค้นพบ “ความรัก” ที่มีความสุขอย่างแท้จริงได้หรือไม่
มะขามป้อมดง

มะขามป้อมดง (ชื่อวิทยาศาสตร์: "Cephalotaxus griffithii") เป็นพืชเมล็ดเปลือยที่เป็นไม้พุ่มหรือไม้ยืนต้นขนาดเล็ก ในวงศ์ Cephalotaxaceae เป็นพืชท้องถิ่นในอินเดียเหนือ พม่าตอนเหนือ และมณฑลเสฉวนในจีน เปลือกต้นสีน้ำตาลอมแดง ผิวเรียบ ใบเรียงเกือบตรงข้าม แผ่เป็นช่อแบนๆ คล้ายขนนก ใบแก่ด้านบนเขียวเข้มเป็นมัน ด้านล่างสีซีดมีลายเส้นขาวๆ
วงศ์มะขามป้อมดง

วงศ์มะขามป้อมดง หรือ Cephalotaxaceae เป็นวงศ์ของพืชเมล็ดเปลือยกลุ่มเล็ก มีสมาชิก 20 ชนิด ใกล้เคียงกับพืชวงศ์ Taxaceae และนักพฤกษศาสตร์บางพวกจัดให้อยู่ในวงศ์เดียวกัน ส่วนใหญ่จำกัดอยูาในเอเชียตะวันออก ยกเว้น "Torreya" 2 สปีชีส์ที่พบในสหรัฐอเมริกาทางตะวันตกเฉียงใต้และตะวันออกเฉียงใต้ หลักฐานจากฟอสซิลแสดงให้เห็นว่าเคยแพร่กระจายในซีกโลกเหนือ ความแตกต่างระหว่างพืชในวงศ์นี้กับ Taxaceae อยู่ที่ cone aril ซึ่งยึดกับเมล็ดอย่างสมบูรณ์ในวงศ์ Cephalotaxaceae และเมล็ดที่แก่เต็มที่ยาวกว่าและใหญ่กว่า 
ใบพืชในวงศ์นี้ไม่ผลัดใบ เรียงเป็นเกลียว ใบยาว มีแถบของปากใบสีเขียวหรือสีขาวทางด้านล่างของใบ มีทั้งแยกเพศแยกต้น และแยกเพศไม่แยกต้น โคนตัวผู้ปล่อยละอองเรณูในช่วงต้นฤดูใบไม้ผลิ โคนตัวเมียลดรูป เป็นเกล็ดคล้ายโอวุล มีหนึ่งเมล็ดต่อเกล็ด เมื่อเมล็ดแก่เต็มที่ เกล็ดจะเป็นแอริลสด คลุมเมล็ดจนมิด แอริลที่แก่เต็มที่ผอม สีเขียว ม่วง หรือแดง นุ่มและมีเรซิน โคนจึงพัฒนาเป็นกิ่งสั้นมีเมล็ดที่คล้ายเบอร์รี นกและสัตว์บางชนิดกินเป็นอาหารได้ แต่กลไกการกระจายเมล็ดยังไม่ได้มีการศึกษา
มหาสแดง

มหาสแดง (ชื่อวิทยาศาสตร์: "Cyathea gigantea") เป็นพืชในวงศ์ Cyatheaceae ที่เป็นพืชพื้นเมืองในอินเดียตะวันออกเฉียงเหนือและอินเดียใต้ ศรีลังกา เนปาล พม่า ไทย ลาว เวียดนาม มาเลเซีย จนถึงสุมาตราและชวาตะวันตก พบในที่สูง 600-1000 เมตร ต้นสูงได้ถึง 5 เมตร ใบเป็นใบประกอบแบบขนนก ยาว 2-3 เมตร ฐานใบรูปหัวใจ พูใบลึก ใบย่อย ผิวใบเรียบเกลี้ยง กลุ่มของซอรัสอยู่ใกล้ฐานเส้นใบข้าง ซอรัสกลม ไม่มีอินดูเซียม มีความคล้ายคลึงกับ "Cyathea glabra", "Cyathea podophylla" และ "Cyathea subdubia"
มิสยูเอสเอ 1952

มิสยูเอสเอ 1952  เป็นการประกวดมิสยูเอสเอครั้งที่ 1 จัดขึ้นเมื่อวันที่ 27 มิถุนายน ค.ศ. 1952 ณ หอประชุมเทศบาลลองบีช, ลองบีช, รัฐแคลิฟอร์เนีย, สหรัฐ มี 42 รัฐเข้าร่วมการประกวดมิสยูเอสเอ ผู้ชนะการประกวดคือ แจ็กกี เลาก์รี จากรัฐนิวยอร์ก
ผลการประกวด.
ผู้เข้าประกวด.
<templatestyles src="Col-begin/styles.css"/>
บาสเกตบอลหญิงชิงแชมป์โลกรุ่นอายุไม่เกิน 19 ปี 2009

การแข่งขันบาสเกตบอลหญิงชิงแชมป์โลกรุ่นอายุไม่เกิน 19 ปี 2009 นับเป็นการแข่งขันบาสเกตบอลเยาวชนหญิงแชมป์โลกครั้งที่ 9 จัดขึ้นที่ อาคารกีฬาเวสน์ภายในศูนย์เยาวชนกรุงเทพมหานคร (ไทย-ญี่ปุ่น) กรุงเทพมหานคร ประเทศไทย ระหว่างวันที่ 23 กรกฎาคม ถึง 2 สิงหาคม พ.ศ. 2552 โดยมีประเทศเข้าร่วมแข่งขัน 16 ประเทศ.
ภาพรวม.
The United States won their fourth title. The other medalists in the tournament were Spain (silver) and Argentina (bronze). Spain's Marta Xargay was chosen as the tournaments MVP with an average of 15.4 PPG. Australia also had a strong tournament led by Elizabeth Cambage and had a solid 8-1 record at the end of the tournament. Unfortunately they dropped the one match by one point to Canada in the Quarter-Finals. Eventually they finished 5th.
In the Gold Medal Game, the United States defeated Spain 87-71 despite losing the previous time they met at the tournament 86-90. In the Bronze Medal Match Argentina slipped a victory against the Canadians 58-51.
The host nation Thailand suffered in the tournament despite the home crowd finishing 16th in the 16 team tournament. They finished with a final record of 0-5.
สนามแข่งขัน.
การแข่งขันครั้งนี้ใช้สนามแข่งขันที่ อาคารกีฬาเวสน์ภายในศูนย์เยาวชนกรุงเทพมหานคร (ไทย-ญี่ปุ่น). 
รอบแรก.
ทำการแข่งขันแบบพบกันหมดภายในกลุ่ม คัดเอาอันดับ 1 ถึง 3 ของแต่ละกลุ่มรวม 12 ทีม ไปแข่งขันแบบพบกันหมดอีกครั้ง คัดเอาสี่อันดับแรกของแต่ละกลุ่มเข้ารอบก่อนรองชนะเลิศ.
มัทเอมวีอา

มัทเอมวีอา (บางครั้งพระนามเขียนว่า มัทเอมวียา, มัทเอมมูยา หรือ มันเอมเยยา) เป็นพระมเหสีพระองค์ที่สองของฟาโรห์ทุตโมสที่สี่ ซึ่งเป็นฟาโรห์แห่งอียิปต์ในราชวงศ์ที่สิบแปดและพระราชมารดาของฟาโรห์อเมนโฮเตปที่สาม พระนาม มัทเอมวีอา หมายถึง "เทพีมัทเกิดในเปลือกไม้ศักดิ์สิทธิ์"
การสิ้นพระชนม์.
ช่วงเวลาการสิ้นพระชนม์ของพระนางมัทเอมวีอา ตอนนี้ยังไม่ทราบ แต่เชื่อกันว่าพระองค์มีพระชนม์ชีพนานถึงรัชสมัยของฟาโรห์อเมนโฮเตปที่สาม ซึ่งเป็นพระโอรสของพระองค์ หลักฐานที่แสดงให้เห็นคือการปรากฏตัวของพระองค์ในหมู่รูปปั้นของ Colossi of Memnon ซึ่งสร้างขึ้นอย่างดีในรัชสมัยของพระองค์เช่นเดียวกับการกล่าวถึงที่ดินของเธอบนฉลากไวน์ที่พบในพระราชวัง Malkata ของฟาโรห์อเมนโฮเทปที่สาม ในธีบส์
สงครามสิบวัน

สงครามสิบวัน  หรือเรียกอีกชื่อว่า สงครามประกาศอิสรภาพสโลวีเนีย  เป็นสงครามอิสรภาพตามประกาศอิสรภาพของชาวสโลวีเนียในวันที่ 25 มิถุนายน พ.ศ. 2534 ซึ่งยูโกสลาเวียได้ปรปักษ์กับกองป้องกันดินแดนสโลวีเนีย  
สงครามสิบวันเริ่มขึ้นเมื่อวันที่ 27 มิถุนายน พ.ศ. 2534 หลังกองทัพยูโกสลาเวียข้ามพรมแดนสโลวีเนียที่เมืองเมตลีกา จนถึงวันที่ 7 กรกฎาคม พ.ศ. 2534 เมื่อมีการลงนามในสนธิสัญญาบีออนี อย่างไรก็ตาม สงครามสิบวันถือเป็นความขัดแย้งแรกในสงครามยูโกสลาเวียที่กินเวลายาวนานกว่า 10 ปี